喺古典芭蕾舞劇當中，個排舞師好多時會加插一啲短嘅舞段俾啲舞蹈員展示舞技，呢啲短嘅舞段通常對個故仔嚟講無關痛癢，但就可以用嚟做大舞段嘅「頭盤」，例如《合桃鉗》同《天鵝湖》等芭蕾舞劇噉，呢啲芭蕾舞劇嘅故仔當中都有涉及舞會嘅情節，所以個排舞師可以喺呢啲情節當中加返一兩段短嘅舞段俾一啲配角舞蹈員跳，嚟作為－由男女主角跳嘅－大舞段嘅前奏。